BrO-9 Žiogas

BrO-9 Žiogas – medinės konstrukcijos mokomasis sklandytuvas, skirtas sklandymo mokykloms, sukonstruotas Broniaus Oškinio 1952 m.

Iš viso B. Oškinis sukonstravo ir pastatė tris skirtingus BrO-9 prototipus. Jie buvo kiek skirtingos konstrukcijos: 1952.06.15 pakilo pirmasis BrO-9(A) su atviru liemeniu ir slide.
1952 m. rugsėjį – antrasis (B) – su BrO-9(A) sparnais, tačiau kitos konstrukcijos liemeniu su gondola ir važiuoklės ratuku, o 1953 m. vasarį – trečiasis – BrO-9(C) su siauresniais ir ilgesniais sparnais.

Serijinė gamyba prasidėjo Simferopolio aviacijos dirbtuvėse 1953 m. rugpjūtį.

BrO-9 serijinę gamybą Simferopolio dirbtuvėse sustabdė naujas B. Oškinio pradinio mokymo sklandytuvas BrO-11. DOSAAF vadovybė nusprendė, jog BrO-11 bus gaminamas vietoj BrO-9, nors B.Oškinis bandė įtikinti, jog šie sklandytuvai papildo vienas kitą: BrO-11 skirtas sklandymo būreliuose mokytis skrieti pažemiais, o su BrO-9, panaudojant išvilktuvus, galima skristi aplink skraidymų aikštę, mokytis skrieti šlaito antvėjyje ir netgi termikuose.

Dėl medinės konsturkcijos ir naudojimo pilitų mokymui BrO-9 buvo trumpaamžis ir dauguma jų buvo nurašyti iki septintojo dešimtmečio pabaigos. 2020 m. vieną BrO-9 atkūrė senovinių sklandytuvų restauratorius Benvenutas Ivanauskas. Atstatymo darbai užėmė 10 m. Orlaivis oficialiai buvo pristatytas  2020 m. m. liepos 15-ą dieną Pociūnų aerodrome.Atkurtas Bro-9 "Žiogas", manosparnai.lt, Penktadienis 17 liepos 2020, http://www.manosparnai.lt/news.php?extend.90

 Techniniai duomenys 

! Charakteristika
! vertė
|-----
|Ekipažas
|1
|-----
|Ilgis
|5,38 m
|-----
|Sparno mojis
|8,75 m
|-----
|Sparnų plotis
|
|-----
|Aukštis
|
|-----
|Sparnų strėliškumas
|3°
|-----
|Sparnų plotas
|13,45 m²
|-----
|Sparnų apkrova
|12,2 kg/m²
|-----
|Tuščioji masė
|92 kg
|-----
|Skrydžio masė
|167 kg
|-----
|Piloto masė
|
|-----
|Variklis
|nėra
|-----
|Traukos jėga
|nėra
|-----
|Tūpimo greitis
|30 km/h
|-----
|Didžiausias skridimo greitis
|110 km/h
|-----
|Aerodinaminė kokybė
|14,3
|-----
|}

 Literatūra 

Ramoška G. „Klumpė“, užkariavusi SSRS
 БРО-9 – планер разборного типа

 Nuorodos 

Kategorija:Lietuvos sklandytuvai
Kategorija:Oškinio orlaiviai
Kategorija:Aukštasparniai